LHM sendi umferðardeild Lögreglustjórans á höfuðborgarsvæðinu fyrispurn um hugtök yfir orsakir umferðaslysa og óskaði eftir breyttri hugtakanotkun . Nánar tiltekið var óskað eftir því að sambærileg hugtök væru notuð yfir slys hjá hjólandi og slys hjá öðrum ökumönnum í umferðinni . Erindinu var vel tekið af lögreglunni og vonandi verður þessari hugtakanotkun breytt til samræmis . Við hjá Landssamtökum hjólreiðamanna höfum velt fyrir okkur hugtakanotkun um orsakir umferðarslysa sem kemur fram í umferðarslysaskýrslu Samgöngustofu sbr. meðfylgjandi töflu . Þar er t.d. sagt " Reiðhjólamaður fellur " en sambærileg slys bifhjólamanna heitir " Fall af bifhjóli " . Reiðhjólamaðurinn er sem sagt gerandi en bifhjólamaðurinn kemur varla við sögu . Samskonar hugtök eru notuð yfir önnur slys í þessari töflu þar sem gerandi er ekki tilgreindur . Við mundum mjög gjarnan vilja að sambærileg notkun hugtaka væru yfir orsakir allra slysa . " Reiðhjólamaður fellur " yrði þá " Fall af reiðhjóli " . Þótt þetta virðist vera tittlingaskítur getur þetta skipt máli því oft er umfjöllun fjölmiðla villandi og þarf ekki mikið til að þeir fari útaf sporinu sbr. þessa frétt : Starfsfólk Samgöngustofu vill meina að þessi hugtakanotkun séu ekki upprunnin í þeirra ranni . Getur verið að þessi hugtakanotkun sé ættuð úr eyðublöðum eða formum lögreglunnar ? Ef svo er væri hægt að breyta þessari hugtakanotkun og gera hana hlutlausari og sambærileg við slys ökumanna annarra ökutækja en reiðhjóla ? Ég sný mér til þín með þetta mál en ef það á betur heima á öðrum vettvangi skaltu endilega láta mig vita og eins ef þessi hugtök eiga ekki uppruna sinn hjá lögreglunni . með bestu kveðju Árni Davíðsson formaður Landssamtök hjólreiðamanna Þau hugtök sem lögreglan notar eru mér vitanlega samþykkt af embætti Ríkislögreglustjóra og sett inn í lögreglukerfið LÖKE af þeim . Áður en til þess kemur hafa heiti flokka verið rædd af starfsmönnum lögregluembætta landsins og í samvinnu við lykil starfsmenn Samgöngustofu er varðar flokkun umferðarslysa . Svo ég viti til þá hefur oft verið farið að tillögu Samgöngustofu er varðar flokkun umferðarslysa . Ég bæti inn í svar mitt okkar lykil fólki er varðar hugtaka notkun flokka í lögreglukerfinu og samantekt tölfræði upplýsinga sem eru Árni Albertsson , aðstoðaryfirlögregluþjónn hjá RLS og Rannveig Þórisdóttir , sviðsstjóri Stoðþjónustu og greiningar LRH ef að þau gætu orðið þér að liði eða skýrt frekar afstöðu lögreglu vegna fyrirspurnar þinnar . Aðstoðaryfirlögregluþjónn Umferðardeild Leiðbeiningar LHM um umferð hjólandi á stígum og götum LHM hefur útbúið leiðbeiningar fyrir umferð hjólandi á stígum og gangstéttum og götum . Markmiðið með úgáfu leiðbeininganna er að auka öryggi hjólandi í umferðinni og draga úr núníngi milli hjólandi og annara vegfaranda hvort heldur er á stígum eða götum . Leiðbeiningar LHM um umferð hjólandi á stígum og götum